NOMEAMENTO DE PERSOAL LABORAL FIXO DO CONCELLO DE MEAÑO
ADMINISTRACIÓN LOCAL — Municipal — Meaño (Outros documentos, notificacións e informacións públicas, 02/10/2023)

A Alcaldía con data 27 de setembro de 2023, dictou a seguinte Resolución: De conformidade co disposto nas bases xerais e específicas reguladoras da convocatoria dos procesos selectivos de estabilización de persoal laboral do Concello de Meaño incluídas na Oferta Extraordinaria de Emprego Público 2022, ao abeiro da Lei 20/2021, de 28 de decembro, de medidas urxentes para a reducción da temporalidade no emprego público, que foron aprobadas por Resolución de Alcaldía num 2022-0707 de 2 de decembro de 2022, publicadas integramente no Boletín Oficial da Provincia nº234, de data 9 de decembro de 2022 e convocadas mediante anuncio no Boletín Oficial do Estado nº 8 de 10 de xaneiro de 2023. Unha vez rematados os procesos selectivos e vistas as propostas de nomeamento de persoal laboral fixo formuladas polos tribunais encargados dos respectivos procesos selectivos. Revisada a documentación achegada polos aspirantes propostos para o seu nomeamento de conformidade co establecido na base 10ª das bases que regulan o proceso selectivo e as renuncias á contratación presentadas. Considerando o previsto na base 11ª segundo a cal “ Concluído cada proceso selectivo, os/as aspirantes que o superasen e aportasen a documentación acreditativa do cumprimento dos requisitos esixidos na convocatoria para a praza á que opte, será nomeados/as persoal laboral fixo do Concello de Meaño por resolución da Alcaldía…” Por canto antecede, esta Alcaldía en uso das facultades que lle confire o artigo 21.1 da Lei 7/1985, do 2 de abril, Reguladora das Bases de Réxime Local, así coma nas disposicións concordantes do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais e o artigo 61 da Lei 5/97, do 22 de xuño, de Administración Local de Galicia, Primeiro.- Nomear persoal laboral fixo do Concello de Meaño aos/as seguintes aspirantes para as prazas que a continuación se indican: Segundo.- Formalizar dita contratación, coa xornada e retribucións básicas e complementarias asignadas aos respectivos postos no Cadro de Persoal do correspondente Orzamento e na Relación de Postos de Traballo, quedando emprazados os nomeados para proceder á firma dos contratos como persoal laboral fixo do Concello de Meaño no prazo dun mes, contado dende a data de publicación do seu nomeamento como persoal laboral fixo no Boletín Oficial da Provincia de Pontevedra. Terceiro.- Ordear a publicación da presente resolución no Taboleiro de Edictos do Concello, na páxina web municipal e no Boletín Oficial da Provincia de Pontevedra. Cuarto.- Contra a presente resolución, que pon fin á vía administrativa, poderá interpoñerse ben o recurso potestativo de reposición ante o mesmo órgano que a ditou e no prazo dun mes a contar dende o día seguinte ao da súa notificación, ao amparo do establecido no artigo 124.1 da Lei 39/2015, do 1 de outubro, do procedemento administrativo común das administracións públicas ou ben o recurso contencioso-administrativo no prazo de dous meses contados a partir do día seguinte ao da súa notificación ante o Xulgado do Contencioso Administrativo de Pontevedra. Mando e asínao o Sr Alcalde Carlos Vieitez Fernández, en Meaño, ante min, a Secretaria-Interventora, M.ª Teresa Escudero Barral, que dou fe.” O que se fai público para o seu coñecemento e demáis efectos. Meaño, o Alcalde Asdo: Carlos Vieitez Fernández Documento datado e asinado dixitalmente ao marxe